Både kirkestedet og prestegården har røtter tilbake til middelalderen. Hovedbygningen ved prestegården er et sveitserhus i halvannen etasje med stående utvendig panel. Bygningen ble restaurert i 1994 og er fredet sammen med forpakterboligen fra 1850 og et stabbur fra 1700-tallet (senere ombygget til garasje). Sørøst for hovedbygningen er et hageanlegg. Prestegården er ansett å ha høy verdi som kirkelig kulturminne.